Milzukalns

Milzukalns jeb Ūdru Milzukalns ir lielpaugurs Ziemeļkursas augstienes Vanemas pauguraines Raudas paugurmasīvā. Izvietojies Tukuma novada Smārdes pagasta rietumos uz ziemeļiem no Milzkalnes ciema, Milzukalna dabas parka teritorijā. Atrodas ziemeļu-ziemeļrietumu,  dienvidu-dienvidaustrumu un dienvidrietumu- ziemeļaustrumu virzienā orientētu, ap 0,7 km garu vaļņveida grēdu krustpunktā. Relatīvais augstums — 57 m dienvidu nogāzē un 45 m rietumu nogāzē; nogāžu slīpums ap 45°. Pauguram ir noapaļota piramidāla virsotne, kas apaugusi ar skujkokiem. Pauguru veido zemledāja nogulumi, galvenokārt sakrokots smilts, grants, oļu materiāls. Uz nogāzēm morēnas mālsmilts vai smilšmāls. 
Milzukalna virsotni aizņem vēlā bronzas vai senākā dzelzs laikmeta pilskalns. Tas ir reģiona nozīmes aizsargājams kultūras piemineklis. Pilskalnu aprakstījis Ernests Brastiņš.

Kalna apkārtnē, apvidū ar savdabīgu reljefu un gleznainu apvidu 1977. gadā izveidots kompleksais dabas liegums (pieminekļa statuss jau kopš 1924. gada), kas 2004. gadā pārveidots par dabas parku.Dabas parka “Milzukalns” individuālie aizsardzības un izmantošanas noteikumi

Kalnā ierīkotas 11 slēpošanas trases (ɡarums līdz 320 m, augstums: 45 m),slalom.lv pakājē — veikborda parks un atpūtas komplekss.

 Galerija 

 Atsauces 

 Ārējās saites 

 Milzukalns pilskalns portālā https://www.latvijas-pilskalni.lv/

Kategorija:Latvijas pauguri
Kategorija:Smārdes pagasts
Kategorija:Ziemeļkursas augstiene
Kategorija:Pilskalni Tukuma novadā
Kategorija:Arheoloģiskie pieminekļi Latvijā
Kategorija:Kalnu slēpošana Latvijā